CELEX: 52011DP0060
Language: ro
Date: 2011-02-16 00:00:00
Title: Procedura comisiilor asociate și retrimiterea la comisie (interpretarea articolelor 50 și 56) Decizia Parlamentului European din 16 februarie 2011 privind procedura comisiilor asociate și retrimiterea la comisie în caz de respingere a unei propuneri a Comisiei (interpretarea articolelor 50 și 56 din Regulamentul de procedură al Parlamentului European)

28.6.2012   
            
            
               RO
            
            
               Jurnalul Oficial al Uniunii Europene
            
            
               CE 188/65
            
         Miercuri, 16 februarie 2011Procedura comisiilor asociate și retrimiterea la comisie (interpretarea articolelor 50 și 56)
   P7_TA(2011)0060
   Decizia Parlamentului European din 16 februarie 2011 privind procedura comisiilor asociate și retrimiterea la comisie în caz de respingere a unei propuneri a Comisiei (interpretarea articolelor 50 și 56 din Regulamentul de procedură al Parlamentului European)
   2012/C 188 E/15
   
      Parlamentul European,
   
               —
            
            
               având în vedere scrisoarea din 15 februarie 2011 a președintelui Comisiei pentru afaceri constituționale,
            
         
               —
            
            
               având în vedere articolul 211 din Regulamentul său de procedură,
            
         
               1.
            
            
               decide să introducă următoarea interpretare la articolul 50:
               
                            
                        
                        
                           „Decizia Conferinței președinților de a recurge la procedura comisiilor asociate se aplică în toate stadiile procedurii în cauză.
                        
                     
                            
                        
                        
                           Drepturile care decurg din statutul de «comisie competentă» se exercită de către comisia principală. În exercitarea acestor drepturi, comisia principală trebuie să respecte prerogativele comisiei asociate, în special obligația de a coopera în mod loial cu privire la stabilirea calendarului, precum și dreptul comisiei asociate de a decide ce amendamente din sfera sa de competență exclusivă vor fi prezentate în plen.
                        
                     
                            
                        
                        
                           În cazul în care comisia principală nu recunoaște prerogativele comisiei asociate, deciziile luate de comisia principală rămân valabile, dar comisia asociată poate prezenta amendamente direct plenului, în limita competenței sale exclusive.”
                        
                     
         
               2.
            
            
               decide să introducă următoarea interpretare la articolul 56 alineatul (3):
               
                            
                        
                        
                           „După retrimiterea la comisie în conformitate cu alineatul (3), comisia principală trebuie, înainte de luarea unei decizii asupra procedurii, să permită unei comisii asociate în conformitate cu articolul 50 să adopte propria decizie cu privire la amendamentele care sunt în sfera sa de competență exclusivă, în special în ceea ce privește alegerea amendamentelor care urmează să fie prezentate din nou în plen.
                        
                     
                            
                        
                        
                           Termenul stabilit în conformitate cu alineatul (3) al doilea paragraf se referă la prezentarea, în scris sau oral, a raportului întocmit de comisia competentă. Termenul respectiv nu afectează stabilirea de către Parlament a momentului oportun pentru a continua examinarea procedurii în cauză.”
                        
                     
         
               3.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.